
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 20 aprilie 2010               

Pl-x 122/2010                     


                                                                  AVIZ

asupra propunerii legislative pentru modificarea şi completarea Legii nr. 143/2000 privind combaterea traficului şi consumului ilicit de droguri, cu modificările şi completările ulterioare
   În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru modificarea şi completarea Legii nr. 143/2000 privind combaterea traficului şi consumului ilicit de droguri, trimisă cu adresa nr. Pl x 122 din 7 aprilie 2010 şi înregistrat cu nr. 31/246 din 8 aprilie 2010.
Conform dispoziţiilor art. 75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativa în şedinţa din 20 aprilie 2010.

Propunerea legislativă are ca obiect de reglementare modificarea art. 1 lit. a) din Legea nr. 143/2000 privind combaterea traficului şi consumului ilicit de droguri.
       Membrii comisiei au examinat propunerea legislativă supusă avizării, expunerea de motive şi avizul negativ al Consiliului Legislativ nr. 1172 din 12 octombrie 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât  potrivit Constituţiei României, republicată, exercitarea dreptului de iniţiativă legislativă de către Guvern, deputaţi, senatori sau cetăţeni nu poate fi condiţionată de existenţa unor „propuneri” ale anumitor entităţi. În plus, din redactarea textului rezultă că adoptarea ordonanţei de urgenţă de catre Guvern s-ar face „la propunerea Parlamentului României”, soluţie care nu este corelată cu dispoziţiile art. 115 alin. (4) din Constituţia României, republicată, care stabilesc în mod expres cazurile şi condiţiile în care Guvernul poate adopta o astfel de ordonanţă.

În raport de obiectul şi conţinutul reglementării, propunerea legislativă face parte din categoria legilor ordinare. 
            PREŞEDINTE,                                                      SECRETAR,

             Daniel BUDA                                               Gabriel ANDRONACHE
 Consilier, Ciprian Bucur

